Kun formaliteter mangler i aftalen, der gælder resten af indeværende kalenderår. José Mota kom til AaB fra Viborg F.F. for godt et år siden, men et lidt uheldigt forløb har gjort, at den forventede succes hidtil er udeblevet. Sportsdirektør Lynge Jakobsen forklarer: - Allerede i sin anden kamp fik Mota en mindre skade, og da han så et par uger senere var klar igen, havde vores øvrige angribere scoret mål på samlebånd. 28-årige José Mota, der har kontrakt med AaB indtil den 31. december 2010, har foreløbig optrådt 16 gange for AaB's bedste mandskab. - Mota får startet op på en frisk, hvilket kan være med til at bringe ny energi til AaB, når han vender tilbage efter nytår. Vi ønsker ham i hvert fald held og lykke med opholdet, slutter Lynge Jakobsen.

Referat:
José Mota er rejst til Norge, hvor det forventes, at en lejekontrakt med Molde falder på plads i dag. Det oplyser AaB i en pressemeddelse.